Document ID: /roh_data/filtered/fineweb-2-filterrobots_roh.jsonl.gz/28243

La Scola chantunala a Cuira e la Scola media alpina a Tavau han survegnì ensemen cun 16 autras scolas medias svizras il label da scola MINT 2019 fin 2024. MINT stat per ils roms matematica, informatica, scienzas natiralas e tecnica.
Per l'emprima giada ha l'Academia da las scienzas natiralas Svizra surdà quest label a scolas medias che s'engaschan spezialmain per scienza e tecnica. Il label, ch' è vegnì surdà en l'institut Paul Scherrer a Villingen, duai animar ils gimnasis d'introducir la cultura da MINT ed uschia promover las spartas scienzas natiralas e tecnica.
RR novitads 12:00